
असमर्थाधिकार-पक्षः॥

अस्मिन् पक्षे -

अशक्ये प्रति-पदोक्त-प्रायश्चित्ते

प्रपत्तिः साधारण-प्रपत्ति-विधेर् एव सिद्धा।

ततोऽत्र पुनः-प्रपत्ति-विधानं (प्रधान-फलापेक्षया) अनुवाद-मात्रम् भवति,

येनाव्यपदेश्येन प्रपन्नेन पुनःप्रपदनं विशिष्य प्रशस्यते,

येन प्रपत्ति-निष्ठा-वृद्धिर् इति दृष्ट-फलम् अपि स्व्-अनुमेया।

(तद् एव देशिकेन "प्रपत्ति-प्रतिसन्धानम्" इत्यादौ वक्ष्यते।

अपि च "उपायानाम् उपायत्व-स्वीकारे" इत्यादिना प्रपत्तिनिष्ठाप्रशंसा प्रकरण-सुलभा।)

व्यपदेश्येन शिष्टेन प्रपन्नेन तु

लोकसङ्ग्रहार्थं प्रसिद्धम् अनुकल्पान्तरं किञ्चन ग्राह्यम् इति पश्चाद् वक्ष्यते।

वेङ्कटनाथार्यो रहस्य-त्रय-रत्नावली-हृदये -



"अनन्यसाध्ये स्वाभीष्टे

महाविश्वासपूर्वकम् ।

तदेकोपायतायाच्ञा

प्रपत्तिः शरणागतिः



इत्यादि प्रपत्ति-लक्षण-वाक्य-अनुगुणम् आग

प्रपन्नऩुक्कु बुद्धिपूर्वक अपचारङ्कळ् पुगुन्दऩव् आगिल्

अवऱ्‌ऱुक्कु प्रतिपदोक्प्रायश्चित्त-योग्यतैय् इल्लाद पोदु

प्रपन्नऩुक्कुम् …


सा हि सर्वत्र सर्वेषां

सर्वकामफलप्रदा



ऎऩ्ऱुम्,

प्रतिपादितम् आऩ प्रभावत्तैय् उडैयत्त् आऩ प्रपत्ति तऩ्ऩैये मीण्डुम् प्रयोगिक्कुम् अदुवे

स्वाधिकारानुगुण-प्रायश्चित्तम् आगक् कडवदु।




मध्यमाः पुनः प्रारब्धं पापं

यथाऽधिकारं प्रायश्चित्तेन परिहरन्ति ।

तत्रापि तत्-तत्-पापानुरूप-प्रायश्चित्तेषु शक्तौ सत्यां

तान्य् एवानुतिष्ठन्ति ।

तद्-अभावे तु पुनः प्रपत्तिर् एव प्रायश्चित्तं भवति ।

अन्यथातिप्रसङ्गात्,

"अनन्य-साध्ये स्वाभीष्टे" इति वचन-विरोधाच् चेति । (5)



इति च कुमारवरदः।

प्रभाव-व्यवस्थाधिकारे च -


प्रपत्ति-प्रतिसन्धानम् (→स्मरणम्)

आप्तैर् यद् उपदिश्यते ।

तत् स्वाधिकार-नियत-

(वक्ष्यमाण-)हानोपादान-सिद्धये ॥

प्रतिसन्धानतो हि स्याद्

अ-धी-पूर्वेष्व् अ-लेप-धीः ।

बुद्धि-पूर्वेष्व् अपि पुनः

(मुख्य-कल्पेऽसामर्थ्ये ऽनुकल्पान्तर-स्थाने)

प्रपत्तेर् एव संग्रहः

(येन प्रपत्ति-निष्ठा-वृद्धिर् इति दृष्ट-फलम् अपि भवति।)॥



कष्ट-समर्थ-प्रपन्नाधिकार-पक्षः॥

अस्मिन् पक्षे -


यदि गृहीतोपायः प्रतिपदोक्तप्रायश्चित्ते शक्तः,

पुनःप्रपदने तस्याधिकार एव न भवति खलु - अनन्यगतिकताऽभावात्?



इति चेन् न -

आकिञ्चन्य-रूप-कार्पण्यानुसन्धानम् अन्तरा

कृच्छ्र-साध्यता-रूप-कार्पण्यानुसन्धानेन सह

शक्ताधिकारिकं प्रपदनं

विशेष-विधि-बलाद् अत्रोपपन्नम्।

ततः, शरणागति-लक्षणे

"अनन्य-साध्ये स्वाभीष्टे" इति वचनस्य

"कृच्छ्र-साध्ये स्वाभीष्टे" इति प्रायश्चित्त-काङ्क्षि-प्रपन्न-पक्षे ऽर्थविस्तारोऽत्राभिप्रेतः।

अयं हि तत्-परम्परागतस्य शिष्यस्य ४२-अहोबिल-यतेर् अप्य् अभिप्रायः, यद्य् अप्य् अनिश्चयम् प्रकटयति -



प्रपन्नर्गळुक्क् उळ्ळेये

शक्तर्गळुक्कु प्रतिपदोक्तप्रायश्चित्तम्,

अशक्तर्गळुक्कु पुनःप्रपदनम्



ऎऩ्ऱु यथाधिकारम् ऎऩ्गिऱ अन्यथासिद्धम् आऩ ऒरु पदत्तैक् कॊण्डे सॊल्वदु

‘‘प्रार्थनैकैव केवलम्’’ ऎऩ्बदोडु विरुद्धमाम् ऎऩ्ऱु तोऩ्ऱुगिऱदु।



एतत्-प्रक्ष-ग्राहिणो ऽपि

सन्ध्यावन्दनविलम्बे ऽव्यपदेश्या अपि प्रायश्चित्तार्घ्यम् एव ददति,

न तु पुनःप्रपदनं कुर्वते।

अनेन कृच्छ्र-साध्य-प्रायश्चित्त-स्थाने हि प्रतिपदोक्त-प्रायश्चित्तं तैर् अङ्गीकृतं ज्ञायते।

प्रायश्चित्तान्तरे ऽधिकारः॥

प्रपन्नम् प्रति क्षमापण-प्रपत्तिम् अन्तरा प्रायश्चित्त-कल्पानुकल्पान्य् अपि विकल्प्यन्तय् इति सिध्यति -

अग्रे वक्ष्यमाणरीत्या लोकसङ्ग्रहाय तद्-ग्राह्यत्वात्,

लोकसङ्ग्रहायापि शास्त्रानुमतस्यैव च ग्राह्यत्वात्।


